

P0D0STEMACEARUM MONOGRAPHIA. 153 



Herbijla repens. Rhizoma frondis indolem usurpât, 3-5 mm in longitudinem 

 totum non excedit; plamim est et liueare; initio angustissimum, sursum pau- 

 latim dilatatur et 2-3 mm in latitudinem obtinet; apice saepius semel dichotomum, 

 in crura 2 brevissima late divergentia sinuque obtusissimo discriminata 

 desinit. Iilius pars inferior in utroque margine inœqualis v. crenata offendi- 

 tur, crenulis introrsum curvulis et folium abbreviatum v. quodcunque folioli 

 vestigium foventibus; pars contra apicalis et rami s. divisurae folia gerunt 

 disticba, linearia, 2-3 mm longa, plana, flabellato-divergentia, quae saxum lam- 

 bunt, basique innato-vaginantia caulis lacinulas marginales fingunt; extrema 

 etiam deorsum in cyathuli sortem late aperti floremque inexplicatum foventis 

 coalescunt. Flos solitarius rbizomati simplici fiuem imponit , vel ejusdem 

 bifurci divisurae subsequales pari modo flore unico singulae terminantur. Cu- 

 jusque floris pedicellus 3-5 mm longus, rigidulus, teres, subdecumbens v. erec- 

 tus , involucro tubuloso membranaceo, semetipso duplo tertiove minore, 

 apice irregulariter lacero v. interdum bine et inde alte fisso et subbilabiato , 

 deorsum invaginatur. Stamen unicum pedicello a latere conlinuum, erectum 

 marcescensque, capsula; tandem delapsœ etiam superest; ejus filamentum 

 plano-convexum validumque, fulcimenti substantiam ita imitatur ut iilius 

 processus videatur; i mm in longitudinem circiter adaequat, imaque basi 

 appendicibus {staminodiis) duobus liberis, vix inferius insertis, plano-filifor- 

 mibus obtusis tenuibus pallescentibus, se ipso triplo brevioribus, erectis, ovario 

 applicatis et marcescentibus, a lateribus stipatur; anthera extrorsa, ovato- 

 obtusa, i mm circiter longa et 2-loba, basi breviter emarginatur,dorsoque in emar- 

 ginatura inseritur ; pollen e rimis 2 evolans colorem luteolum solitum induit. 

 Capsula, cujus valvas superstites tantum videre licuit, oblique, ni fallor , 

 pedicello extremo sessilis imponitur; ovato-elliptica, utrinque obtusissima et 2- 

 valvis est. Valvœ suppetentes illae sunt quœ sustentaculo continua haerent olim- 

 que in dorso stamen gesserunt; regulariter ovatae, utrinque obtusissimae, omni 

 stigmatum vestigio deslitutae, i min ,5 circiter longœ, i mm latœ, tenues, fuscae, 

 nervis modice prominentibus s. jugis 7 notatœ, late cymbiformes et introrsum 

 curvulaB cernuntur. Semina ovato-oblonga, o mm ,33-45 circiter longa, acutiuscula, 

 more solito compressa et saturate rubeo-spadicea vidi; quoad tegminum na- 

 turam embryonisque formam et indolem ab illis congenerum non recedunt. 



Viget in scopulis submersis fluvii brasiliensis Rio Araguay , emersaque sub sole exsic- 

 cando albicat ; exoleta medio anno (1844) reperta est a cl. Weddellio. 

 [Herb. Mus. Parisini.] 



Archives du Muséum , tome YI. 20 



